|  |  |  |
| --- | --- | --- |
| Rīgā  | Nr. | 2018. gada  |

**. §**

**Noteikumu projekts "Kārtība, kādā iestādes ievieto informāciju internetā"**

**TA-1833**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Noteikt, ka Vides aizsardzības un reģionālās attīstības ministrija ir atbildīga par Eiropas Parlamenta un Padomes 2016. gada 26. oktobra Direktīvas 2016/2102/ES par publiskā sektora struktūru tīmekļvietņu un mobilo lietotņu piekļūstamību (turpmāk – direktīva) ieviešanu Latvijā.

3. Vides aizsardzības un reģionālās attīstības ministrijai:

3.1. nekavējoties saskaņā ar direktīvas 8. panta 7. punktu informēt Eiropas Komisiju par iestādi, kas atbildīga par direktīvas ieviešanu;

3.2. līdz 2019. gada 31. decembrim izstrādāt metodiku, lai izvērtētu iestāžu tīmekļvietņu atbilstību piekļūstamības prasībām;

3.3. līdz 2019. gada 30. jūnijam izstrādāt vadlīnijas iestāžu tīmekļvietnēm noteikto piekļūstamības prasību ievērošanas ietekmes izvērtēšanai un nesamērīgā sloga pamatošanai, ko iestādei rada konkrētu prasību izpilde;

3.4. līdz 2020. gada 23. jūnijam izveidot konsultatīvu padomi tīmekļvietņu lietotāju iesniegto iesniegumu izskatīšanai par piekļūstamības prasību nenodrošināšanu, noteikt padomes sastāvu un darbības pamatprincipus;

3.5. organizēt starpinstitūciju darba grupu. Darba grupai līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību.

4. Jautājumu par papildu valsts budžeta līdzekļu piešķiršanu Vides aizsardzības un reģionālās attīstības ministrijas programmai 97.00.00 "Nozaru vadība un politikas plānošana" direktīvas uzraudzības koordinēšanai 2019. gadā un turpmāk katru gadu 12 918 *euro* apmērā izskatīt Ministru kabinetā likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas procesā kopā ar visu

ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.

Ministru prezidents Māris Kučinskis

Valsts kancelejas direktors Jānis Citskovskis